# Rime milanesi (Pertusati)/La naturalezza d'on galantomm tajaa a la bona l'è el condiment de la conversazion.

../Modell de Lettera d'on Giovenott mantegnuu ai studi per paricc' agn dal sò Pà foeura de paes. ../Savè rebeccass con grazia l'è minga pan de tucc. IncludiIntestazione 6 ottobre 2024 25% Da definire
Rime milanesi Francesco Pertusati CC BY-SA 3.0 GFDL Indice:Pertusati - Rime milanesi, Pirotta, 1817.djvu //it.wikisource.org/w/index.php?title=Rime_milanesi_(Pertusati)/La_naturalezza_d%27on_galantomm_tajaa_a_la_bona_l%27%C3%A8_el_condiment_de_la_conversazion.&oldid=- 20241006165125 //it.wikisource.org/w/index.php?title=Rime_milanesi_(Pertusati)/La_naturalezza_d%27on_galantomm_tajaa_a_la_bona_l%27%C3%A8_el_condiment_de_la_conversazion.&oldid=- 20241006165125
La naturalezza d’on galantomm tajaa a la bona l’è el condiment de la conversazion.
Onn fior d’ingegn, on talenton de quij Che gh’han pocch sal in zucca, E tanto pù farina in sui cavij, De mattina a bonn’ora L’andè on dì tutt’allegher da ona Sciora; E el ghe diss: Tutt è pront: l’è faa el bagage; E sont vegnuu a inguragh el bon viagg Colpida quella Dama in su i duu pee E tegnendes dal rid, Con grazia e gravitaa In scambi de sonagh: Oh! che badee! La respondè: Ma lu l’è tropp polid, E per digh quell che n’è, sto compliment No l’ha che fà nient. No sa’l che mi stoo semper a Milan, Che in tute l’ann no me mœuvi mai de chi? Allora el repiè quell gorgoran: Se la resta chi lee, voo ben via mì.
Ma de sto soggetton minga ideal, Ma ver, ma original,
Che hoo cognossuu anca mì, Gh’avarev i pù bej miracolitt, E tant graziett e tant bej coss de di Da no leggen de mej stampaa, nè scritt.
Per esempi ona væulta el se trovè In d’on croucc de smorbion Che cognossend el tom, s’hin tolt piase De mett in camp tra lor ona custion, Desputand con calor se in paradis Fudessen pù i sant femmen, o i sant’omen. Quand salta su un de quij dritti, e el dis: Gh’è revision de cunt? Gh’è parangon? Scià i Litani di Sant, e vedarii Se i sant no hin pù del doppi, e chesanton! El noster Tulli nol pò pù tegniss, E chi l’è dove ve specciava, el diss Con aria trionfant e de bislacch Per mettev in d’on sacch. L’argument di Letàni, sciur Dottor L’è tutt in mè favor. Credel fors che mincionna? Ch’el tira a man mò quij de la Madonna Chi l’è che je componn?.. Fedelis arca, stella matutina, Janua coeli... Eh! via, tutt donn, tutt donn.
On olter di troyandes a Giussan E andand a spasseggià con cinqu o ses
Sciori e Pret del Paes Tra i contorna de Reus, Carugh, Marian Vedenn da on promontori on campanin Ch’el pareva vesin; Quand vun per buffonà mettend i oggiaa El diss ai sò compagn Quell là l’è el campanin de Carimaa. Sciur nò, respond on olter Ch’el vegna chi, ch’el veda Se no l’è quell de Meda? Tucci vôs hin in ari, El se fa on baccan del trenta pari. Ma el noster sciur Orazi gratlassass Sentend tutt quell smargiass El saltè su disend: Fallen tucc duu: Cossa serva tant ruzz? Quell campanin ch’è là l’è de Cantuu Per la reson che per el pù l’è guzz.
Ma fornimm che l’è vora, o asquas asquas De sto car Babbovas Onor del nost Paes Mi ven scrivi la vita per destes; Evesoodiche,salva error,leesola La starav a coppella Con quella inscì famosa, e tanto bella, Che l’ha scritt Don Remigg de Fraa Scigolla. Donca on para e pœù pù,
Chè bougna poù ona væulta tajà sù. L’era temp de quaresma, e sto car scior, Come cristian dabben, L’andava anch lù a senti i predicator. Fornii predega on dì, ecco che el ven Con la calca del pòpel Foeura de San Nazzar, e in sul pasquee L’è fermaa da on amis che sui duu pee, Bravo!, el ghe diss, T’è mò piasuu quell Fraa Che predega in sta Gesa? - Catto mò! Lù el ghe respond coi man sul consolaa, Sfidi, se mej ď insci Se possa mai sentì?.Esu che cossa, el repiè l’amis, L’ha raggiraa el brav omm el sò sermon? Oh bella!, lù el ghe dis, Ghe sont minga staa jer per tegni a ment De la predega d’oggi l’argument. E in prouva che no sont minga on gadan, Ve diroo in scambi coss’el fa doman.
L’era de marz e on dì d’on gran venton, Sto caro turlurù El va per stonderà sui bastion: Ma no vedend on can, E sentendes dal vent de maninman Ch’el voreva andà inanz Atrass indres de slanz
Quand l’è lì a l’Omm de preja el volta vella, E el va a trovà ona sciora in l’Ugabella. Al comparigh de dent la fa gran festa La Signora, e la dis: Che grazia è questa? E lù el respond: Diroo sinzerament, S’era sortii per fà ona spasseggiada; Ma on diavol don vent El m’ha obbligaa inivida a voltà strada A talchè se hoo da dilla No savend dov’andà Prima de tornà a cà, Son vegnuu chì da lee per favorilla.
Finis coronna topus. Femm bott lì," Che se seguitti a dì De sto car personagg I prodezz e i vertù, l’è squajaa affagg; Tanto pù che hoo promiss de galantomm A soa mice de no fagh minga el nomm.